Mo godimo ga moo, dipego tsa Baebele tsa kafa Modimo a neng a dirisana le batho ka gone di ka thusa bana go itse Modimo le go mo rata. Dikgatiso tse di diretsweng go thusa bana di teng mo www.jw.org/tn.—Bala 2 Timotheo 3:16. ENO ke pego e e boammaaruri e e bontshang bopelokgale le go loga maano ka botlhale. E ne ya diragala mo e ka nnang dingwaga tse 3 000 tse di fetileng. Pego eno ya Dikwalo e simolola ka mafoko ano: “Mme bomorwa Iseraele ba boa gape ba dira se se bosula mo matlhong a ga Jehofa. Foo Jehofa a letla Egelone kgosi ya Moabe gore a nonofe kgatlhanong le Iseraele, ka gonne ba ne ba dirile se se bosula mo matlhong a ga Jehofa. Mo godimo ga moo, a phutha bomorwa Amona le Amaleke gore ba ba tsogologele. Foo ba ya go kgemetha Iseraele le go thopa motse wa ditlhare tsa mokolane. Mme bomorwa Iseraele ba tswelela ba direla Egelone kgosi ya Moabe dingwaga di le lesome le borobedi.”—Baatlhodi 3:12-14.